Anglo-egipatski rat
<s>Anglo-egipatski rat vođen je 1882. godine između egipatskih i sudanskih snaga pod Ahmedom Urabijem sa jedne i britanske vojske sa druge strane.</s><s>Završen je porazom Egipta.</s>

<s>Uvod 
Sve je počelo 1863. kad je na egipatski tron došao Ismail.</s><s>On je žudeo da Egipat učini evropskom, a ne afričkom zemljom.</s><s>To je dovelo do više nepromišljenih i neodmerenih troškova koji su, istina, podigli nivo života i modernizacije Egipta, ali su istovremeno doveli do njegove propasti.</s><s>Ismail je 1867. godine od turskog sultana po visokoj ceni kupio titulu kediva (gospodara).</s><s>Egipat je proglašen kedivatom.</s><s>To je, u suštini, značilo priznavanje skoro punog suvereniteta Egipta.</s><s>Međutim, istovremeno je značilo i udvostručenje poreza.</s>

<s>Rat 
U vreme Ismailove vladavine, evropski činovnici, vaspitači, savetnici i vojnici masovno su pristizali u Egipat.</s><s>Stranci su imali povlašćeni položaj; bili su oslobođeni od visokih poreza, za njih su formirani posebni sudovi i sl.</s><s>To je dovelo do guranja Egipćana u stranu, a istovremeno i do pojave egipatskog nacionalizma.</s><s>Rezultat je nacionalistički Ustankom Ahmeda Urabija 1881. godine.</s><s>Francuska se povlači, a Britanija je odlučila da vojno interveniše.</s><s>Dana 11. jula 1882. bombardovana je Aleksandrija, a nakon četiri dana grad je osvojen.</s><s>Nakon pobjeda u Bici kod Tel el Kabira u kojoj je Garnet Wolseley pobjedio  vojsku Ahmeda Urabija Britanija je zagospodarila Egiptom.</s><s>Strateška važnost Sueskog kanala bila je prevelika da bi Britanci mogli tolerisati nezavisnost Egipta.</s><s>Vlada u Londonu je, nakon izvesnih nedoumica, odlučila da u Kairu postavi generalnog konzula.</s><s>On bi trebalo da vlada Egiptom u ime Britanaca.</s><s>Egipat se sada nalazio u paradoksalnoj situaciji.</s><s>Zvanično je i dalje bio deo Osmanskog carstva, ali je njime upravljao kediv (vicekralj) nezavisan od Istanbula koji je, zapravo, bio pod političkom i vojnom kontrolom Velike Britanije.</s>

<s>Povezano 
 Egipatski kedivat
 Istorija Egipta</s>

<s>Izvori</s>

<s>Vojna enciklopedija, tom 2, Beograd 1971. godina, 2. izdanje
 Istorija srednjeg istoka, Masimo Kampanini, Klio, 2001. godina</s>

<s>1882
Egipat
Egipatski ratovi
Novovjekovni ratovi
Ratovi u Africi
Osmanski Egipat
Rat</s>

